ddrg/super_eurlex huggingface dataset:
Tilladelse til statsstøtte i henhold til artikel 61 i EØS-aftalen og artikel 1, stk. 3, i protokol nr. 3 til aftalen om oprettelse af en tilsynsmyndighed og en domstol EFTA-Tilsynsmyndighedens beslutning om ikke at gøre indsigelse



EF-Tidende nr. 209 af 10/07/1997 s. 0023 - 0023



Tilladelse til statsstøtte i henhold til artikel 61 i EØS-aftalen og artikel 1, stk. 3, i protokol nr. 3 til aftalen om oprettelse af en tilsynsmyndighed og en domstol EFTA-Tilsynsmyndighedens beslutning om ikke at gøre indsigelse (97/C 209/05) Vedtagelsesdato: 14. maj 1997 EFTA-stat: Norge Støtte nr.: 97-002 Titel: Tildeling af individuel støtte til International Pipe System AS Mål: Støtte til regionaludvikling inden for de kortlagte støtteområder Retsgrundlag: Cirkulære nr. H-3/96 fra Kommunal- og Arbeidsdepartementet (kommune- og arbejdsministeriet) Støtteomfang: 21,64 % af investeringerne i maskineri og udstyr Støttens størrelse: - Støtte fra Surnadal Næringsfond (Surnadal industrifond): 2,987 mio. nkr. - Støtte fra Statens Nærings- og Distriktsutviklingsfond (den norske industri- og regionalfond): 7,1 mio. nkr. Varighed: Individuel støttetildeling
E1996C0620(01)

Tilladelse til statsstøtte i henhold til artikel 61 i EØS-aftalen og artikel 1, stk. 3, i protokol 3 til aftalen om Tilsynsmyndigheden og Domstolen Beslutning truffet af EFTA-Tilsynsmyndigheden om ikke at rejse indvendinger



EF-Tidende nr. C 177 af 20/06/1996 s. 0004 - 0004
EFTA-TILSYNSMYNDIGHEDENS BESLUTNING nr. 68/95/KOL af 19. juni 1995 om godkendelse af den af Norge forelagte plan for overvågning og bekæmpelse af salmonella i fjerkræ

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),

under henvisning til den i kapitel I, punkt 34, litra c), i bilag I til aftalen om Det Europæiske Økonomiske Samarbejdsområde omhandlede retsakt om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger (Rådets direktiv 92/117/EØF, i det følgende benævnt zoonoseretsakten), særlig artikel 8, stk. 3,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra e), og

ud fra følgende betragtninger:

Efter artikel 8, stk. 2, i zoonoseretsakten har Norge ved skrivelse af 24. april 1995 fremsendt en plan for overvågning og bekæmpelse af salmonella i norsk fjerkræ;

den ovennævnte plan opfylder kriterierne i artikel 8, stk. 2, i zoonoseretsakten;

de i denne beslutning fastsatte foranstaltninger er i overensstemmelse med udtalelse fra EFTA-Veterinærudvalget, der bistår EFTA-Tilsynsmyndigheden;

planen bør godkendes i overensstemmelse hermed -

VEDTAGET FØLGENDE BESLUTNING:

1. Den af Norge forelagte plan for overvågning og bekæmpelse af salmonella i fjerkræ godkendes.

2. Norge sætter de nødvendige love og administrative bestemmelser i kraft for at iværksætte den i punkt 1 omhandlede plan senest den 1. september 1995.

3. Denne beslutning træder i kraft den 1. september 1995.

4. Denne beslutning er rettet til Norge.

5. Kun den engelske udgave af denne beslutning er autentisk.

Udfærdiget i Bruxelles, den 19. juni 1995.

På EFTA-Tilsynsmyndighedens vegne

Björn FRIÐFINNSSON

Medlem af kollegiet
E1995C0608(03)

Offentliggørelse af medlemsstaternes afgørelse om at udstede eller tilbagekalde licenser i henhold til artikel 13, stk. 4, i forordning (EØF) nr. 2407/92 om udstedelse af licenser til luftfartsselskaber



EF-Tidende nr. C 142 af 08/06/1995 s. 0005 - 0005
Informationsprocedure - Tekniske forskrifter (94/C 326/06)

Retsakt, der henvises til i EØS-aftalen, bilag II, afsnit XIX, punkt 1, om en informationsprocedure med hensyn til tekniske standarder og forskrifter (Rådets direktiv 83/189/EØF)

Notifikationer af nationale udkast til tekniske forskrifter, som EFTA-Tilsynsmyndigheden har modtaget.

>TABELPOSITION>

EFTA-Tilsynsmyndigheden henleder opmærksomheden på den retsakt, der henvises til i EØS-aftalen, bilag II, afsnit XIX, punkt 6, vedrørende manglende overholdelse af visse bestemmelser i Rådets direktiv 83/189/EØF af 28. marts 1983 om en informationsprocedure med hensyn til tekniske standarder og forskrifter. I denne retsakt gøres gældende, at en teknisk forskrift, som omfattes af direktiv 83/189/EØF, ikke kan gøres bindende for tredjemand, hvis forskriften vedtages, uden at udkastet er anmeldt og forpligtelsen til udsættelse er overholdt. Således har procederende parter ret til at forvente, at de nationale domstole afslår at håndhæve nationale tekniske forskrifter, der ikke er blevet anmeldt sådan som påbudt i direktivet.

Yderligere oplysninger om disse notifikationer kan fås ved henvendelse til de nationale myndigheder, der er anført i EØS-afsnittet af og EØS-tillægget til De Europæiske Fællesskabers Tidende, nr. C 199 af 21. 7. 1994.
E1994C0915(01)

Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol nr. 3 til aftalen mellem EFTA-staterne om oprettelse af en tilsynsmyndighed og en domstol EFTA-Tilsynsmyndighedens beslutning om ikke at gøre indsigelse



EF-Tidende nr. C 258 af 15/09/1994 s. 0003 - 0003
Meddelelse fra EFTA-Tilsynsmyndigheden om, hvordan artikel 61, stk. 3, litra c), i EØS-aftalen anvendes på regionalstøtte



EF-Tidende nr. C 158 af 09/06/1994 s. 0005 - 0005



Meddelelse fra EFTA-Tilsynsmyndigheden om, hvordan artikel 61, stk. 3, litra c), i EØS-aftalen anvendes på regionalstøtte (94/C 158/04) Tærskler for anvendelsen af artikel 61, stk. 3, litra c), på regionalstøtte EFTA-Tilsynsmyndigheden har beskrevet, hvordan artikel 61, stk. 3, litra c), i EØS-aftalen anvendes på regionalstøtte, i de processuelle og materielle regler for statsstøtte, der blev vedtaget og offentliggjort af EFTA-Tilsynsmyndigheden den 19. januar 1994. Der anvendes tærskelindekser til vurdering af en regions socioøkonomiske situation. Tærskelindekserne ajourføres hvert år på baggrund af ændringerne i EFTA-statens situation, hvad angår indkomst og strukturbetinget ledighed i forhold til EØS-gennemsnittet. Den 4. maj 1994 besluttede EFTA-Tilsynsmyndigheden at anvende følgende indekser: >TABELPOSITION>
DA Den Europæiske Unions Tidende C 241/22

Offentliggørelse af det norske »Samferdselsdepartements« underretning om indgåelse af en kontrakt om offentlig trafikbetjening uden forudgående udbud i henhold til artikel 7, stk. 3, i Europa-Parlamentets og Rådets forordning (EF) nr. 1370/2007 om offentlig personbefordring med jernbane og ad vej og om ophævelse af Rådets forordning (EØF) nr. 1191/69 og (EØF) nr. 1107/70

2013/C 241/08

1. Den ordremodtagende enheds navn og adresse:

Samferdselsdepartementet Kollektivtransport- og baneavdelingen Postboks 8010 Dep 0030 Oslo NORWAY

Hedmark fylkeskommune Postboks 4404 2325 Hamar NORWAY

2. Løbetiden af kontrakten om offentlig trafikbetjening:

Aftalen gælder for en seks — 6 — års periode, der løber fra T13 til og med T18. Hver part har mulighed for at annullere aftalen med henblik på at indlede fornyede forhandlinger. Denne proces skal indledes senest atten — 18 — måneder inden T16, dvs. juni 2014.

3. Beskrivelse af den personbefordring, der skal udføres:

International passagerbefordring med jernbane Kongsvinger-Charlottenberg med tre daglige rejser tur/retur, ligeligt fordelt på morgen, middag og aften.

4. Beskrivelse af parametrene for økonomisk kompensation:

Samferdselsdepartementet og Hedmark fylkeskommune samfinansierer kontrakten med 1 747 000 SEK, ekskl. moms, i den første tre års periode (T13-T15). Samferdselsdepartementet skal betale 407 000 SEK og Hedmark fylkeskommmune 1 340 000 SEK.

5. Kvalitetsmål som punktlighed og pålidelighed samt gældende præmier og bøder:

Rapporten skal som minimum omfatte følgende parametre: tog-km Kongsvinger-Charlottenberg, pladser-km Kongsvinger-Charlottenberg, indtægter passager-km Kongsvinger-Charlottenberg, antal rejsende Kongsvinger-Charlottenberg, aftalte tog-km og faktisk dækkede km.

6. Betingelser vedrørende væsentlige aktiver:

VTAB er ansvarlig for at sikre, at jernbaneforbindelsen har passende materiel og tilstrækkelig kapacitet, med Reginavogngruppe med to eller tre togvogne.
1.

Det fastslås, at Island har tilsidesat sine forpligtelser i henhold til EØS-aftalens artikel 7, idet Island ikke har gennemført den retsakt, der er omhandlet i punkt 19bi i bilag IX til aftalen om Det Europæiske Økonomiske Samarbejdsområde (Kommissionens delegerede forordning (EU) 2016/778 af 2. februar 2016 om supplerende regler til Europa-Parlamentets og Rådets direktiv 2014/59/EU for så vidt angår de omstændigheder og betingelser, hvorunder betalingen af ekstraordinære ex post-bidrag kan udskydes helt eller delvist, og kriterierne for fastlæggelse af aktiviteter, tjenesteydelser og transaktioner i forbindelse med kritiske funktioner og for fastlæggelse af forretningsområder og tilknyttede tjenesteydelser for så vidt angår centrale forretningsområder), som tilpasset ved protokol 1 til EØS-aftalen, i sin retsorden.
2.

Er et EØS-selskab, der indgår i en koncern med et norsk selskab, i en situation, der kan sammenlignes med situationen for et norsk selskab, der indgår i en koncern med et andet norsk selskab, og hvilken betydning har det for sammenlignelighedsvurderingen, at der ikke er ydet noget faktisk koncernbidrag fra EØS-selskabet til det norske selskab, men snarere et lån?
—

EFTA-Tilsynsmyndigheden traf en afgørelse i sag nr. 71480 (afgørelsen) den 29. juni 2020, hvori den konkluderede, at Telenor havde tilsidesat EØS-aftalens artikel 54 ved at anvende urimelige takster, der ikke gjorde det muligt for lige så effektive konkurrenter, der var afhængige af engrosadgangs- og oprindelsestjenester på Telenors offentlige mobiltelefonnet i Norge, til at kopiere de enkeltstående mobile bredbåndstilslutninger (MBB), som Telenor Norge AS tilbød til privatkunder i Norge, uden at lide tab, herunder engrostaksterne for virtuelle mobilnetoperatører fra den 1. august 2008 til den 31. august 2010, engrostaksterne for virtuelle mobilnetoperatører fra den 1. januar 2008 til den 30. november 2010, og taksterne fra engrostjenesteudbyderen (SP) fra den 1. januar 2008 til den 31. december 2012.
1.

Ved at opretholde i) en godkendelsesordning for import af rå æg og rå æggeprodukter som den, der er fastsat i § 10 i lov nr. 25/1993, og i § 3, litra e), og § 4 i bekendtgørelse (IS) nr. 448/2012, ii) en godkendelsesordning for import af upasteuriseret mælk og mejeriprodukter, der er fremstillet af upasteuriseret mælk, og yderligere krav, som dem, der er fastsat i § 10 i lov nr. 25/1993 og i § 3, litra f), og § 4 og 5 i bekendtgørelse nr. 448/2012 (IS), og et forbud mod markedsføring af importerede mejeriprodukter fremstillet af upasteuriseret mælk, som fastsat i § 7a i bekendtgørelse (IS) nr. 104/2010, og iii) en administrativ praksis, hvorved importørerne forpligtes til at afgive en erklæring og opnå godkendelse til import af behandlede æg og mejeriprodukter som den, der er gældende som led i anvendelsen af bekendtgørelse (IS) nr. 448/2012, har Island tilsidesat sine forpligtelser i henhold til den i punkt 1.1.1 i kapitel I i bilag I til EØS-aftalen omhandlede retsakt, dvs. Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked, som ændret, og som tilpasset EØS-aftalen ved protokol 1 hertil og de sektorspecifikke tilpasninger i bilag I hertil, navnlig direktivets artikel 5.
—

Det foreliggende søgsmål vedrører national lovgivning, der er vedtaget i Norge med det formål at begrænse PFOA. Tilsynsmyndigheden anfægter ved dette søgsmål på ingen måde nødvendigheden af at regulere PFOA som stof. Det er i stedet et væsentligt processuelt spørgsmål, som har foranlediget tilsynsmyndigheden til at anlægge nærværende traktatbrudssag: Når en EFTA-stat påviser en risiko for menneskers sundhed eller miljøet, der kan tilskrives et stof, der er omfattet af REACH, er det afgørende for effektiviteten af den ordning, der er indført ved REACH, at en sådan risiko imødegås inden for rammerne af denne ordning, og ikke i form af ensidige foranstaltninger.
1.

Kan artikel 2, litra a), i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) fortolkes således, at udtrykket »elektronisk kommunikationsnet« omfatter overføring af signaler, der er skrevet som SMS på brugerens slutanordning, som er forbundet via en webbrowser til webserveren »Mine sider« på en telekommunikationsvirksomheds webdomæne via det offentlige internet og til PHP-scriptsoftwaren på den samme telekommunikationsvirksomheds webdomæne, som modtager signalerne, bearbejder dem og overfører dem fra telekommunikationsvirksomhedens webdomæne til en SMS-server (SMSC) i virksomhedens kommunikationssystem, der derefter sender dem over et telefonnet til modtagerens telefonnummer?
1.

Det fastslås, at Fyrstendømmet Liechtenstein har tilsidesat sine forpligtelser i henhold til artikel 9, 10, 13 og 16, i den retsakt, der er henvist til i punkt 1 i bilag X til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2006/123/EF af 12. december 2006 om tjenesteydelser i det indre marked), som tilpasset til EØS-aftalen ved protokol 1 hertil, og i det omfang virksomheder og bestemmelser om grænseoverskridende tjenesteydelser falder uden for den pågældende retsakts anvendelsesområde, i henhold til de forpligtelser, der følger af EØS-aftalens artikel 31 og 36: a) idet det har opretholdt artikel 7 i Liechtensteins handelslov, hvorefter der gælder en ordning med forhåndsgodkendelse for virksomheder, der har til hensigt at etablere sig i Liechtenstein, og b) idet det har opretholdt artikel 8, stk. 1, i Liechtensteins handelslov, for så vidt som der ved denne bestemmelse pålægges betingelser, der ikke er klare og utvetydige, for at meddele forhåndsgodkendelse til virksomheder, der har til hensigt at etablere sig i Liechtenstein (dvs. en forpligtelse til at have det nødvendige personale og en forpligtelse til at have et tilstrækkeligt kendskab til det tyske sprog), og c) idet det ikke har sikret sig, at tilsvarende krav, eller krav, der i det væsentlige er sammenlignelige med hensyn til deres formål, og som tjenesteyderen allerede er underlagt i en anden EØS-stat eller i samme EØS-stat inden for rammerne af proceduren for forhåndsgodkendelse til virksomheder, der ønsker at etablere sig i Liechtenstein, ikke gentages, og ej heller at proceduren og formaliteterne vedrørende godkendelsesordningen i handelsloven er klart fastsat, samt d) idet det har opretholdt artikel 21 i Liechtensteins handelslov, hvorefter der gælder en tilladelsesordning for virksomheder, der ønsker at udføre grænseoverskridende tjenesteydelser i Liechtenstein.
1.

Det fastslås, at Island har tilsidesat sine forpligtelser i henhold til den retsakt, der er nævnt i punkt 15q i kapitel XIII i bilag II til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2011/62/EU af 8. juni 2011 om ændring af direktiv 2001/83/EF om oprettelse af en fællesskabskodeks for humanmedicinske lægemidler for så vidt angår forhindring af, at forfalskede lægemidler kommer ind i den lovlige forsyningskæde), som tilpasset til aftalen ved protokol 1 hertil, og i henhold til aftalens artikel 7, idet det ikke har vedtaget de til retsaktens gennemførelse fornødne foranstaltninger inden for den fastsatte frist, eller under alle omstændigheder ikke har underrettet EFTA-Tilsynsmyndigheden herom.
1.

Det fastslås, at Island har tilsidesat sine forpligtelser i henhold til artikel 3 i den retsakt, der er omhandlet i punkt 1a, syvende led, i kapitel XXIV i bilag II til aftalen om Det Europæiske Økonomiske Samarbejdsområde (Kommissionens direktiv 2010/26/EU af 31. marts 2010 om ændring af Europa-Parlamentets og Rådets direktiv 97/68/EF om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner) som tilpasset til aftalen ved protokol 1 hertil, og i henhold til EØS-aftalens artikel 7, idet Island ikke inden for den fastsatte frist har vedtaget de foranstaltninger, som er nødvendige for at gennemføre nævnte retsakt, eller ikke straks har underrettet Tilsynsmyndigheden herom.
—

Gælder der efter EØS-aftalen og navnlig efter bestemmelserne om den frie udveksling af tjenesteydelser og etableringsfriheden og/eller efter særlige afledte retsakter (som f.eks. direktiv 2004/18/EF om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter eller direktiv 2006/123/EF om tjenesteydelser i det indre marked, der begge er blevet indarbejdet i EØS-lovgivningen) et krav om, at straffedomme i tilfælde, hvor national lovgivning giver mulighed for, at juridiske personer kan dømmes i en straffesag, ligeledes skal være klart registrerede f.eks. i et strafferegister?
—

EFTA-Tilsynsmyndigheden har gjort gældende, at Island har tilsidesat sine forpligtelser i henhold til EØS-aftalens artikel 7 ved ikke inden for den fastsatte frist at vedtage de foranstaltninger, som er nødvendige for at gennemføre forordningen i den nationale retsorden.
1)

Det fastslås, at Island har tilsidesat sine forpligtelser i henhold til den retsakt, der er omhandlet i punkt 7d i bilag XIX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/22/EF af 23. april 2009 om søgsmål med påstand om forbud på området beskyttelse af forbrugernes interesser), som tilpasset til aftalen ved protokol 1 hertil, og i henhold til EØS-aftalens artikel 7, idet det (1) ikke inden for den fastsatte frist har vedtaget de foranstaltninger, som er nødvendige for at gennemføre nævnte retsakt, eller (2) ikke straks har underrettet Tilsynsmyndigheden herom.
1.

Er det foreneligt med artikel 28 i aftalen om Det Europæiske Økonomiske Samarbejdsområde og/eller artikel 7 i direktiv 2004/38/EF, at en stat (A), der er part i aftalen, ikke giver ægtefæller mulighed for at overføre deres personlige skattefradrag mellem hinanden ved beregningen af indkomstskat i en situation, hvor begge ægtefæller flytter fra stat (A) og bor i en anden stat (B) i Det Europæiske Økonomiske Samarbejdsområde, og en af dem oppebærer pension fra stat (A), mens den anden ikke har nogen indkomst, uanset parrets skatteretlige stilling ville være anderledes, hvis begge boede i stat (A), herunder således at de ville have ret til at overføre deres personlige skattefradrag mellem hinanden?
DA Den Europæiske Unions Tidende C 174/12

Sag anlagt den 8. april 2013 af DB Schenker mod EFTA-Tilsynsmyndigheden

(Sag E-5/13)

2013/C 174/08

Schenker North AB, Schenker Privpak AB og Schenker Privpak AS (under ét »DB Schenker«) ved advokat Jon Midthjell, Advokatfirmaet Midthjell AS, Grev Wedels plass 5, 0151 Oslo, Norge, har den 8. april 2013 anlagt sag mod EFTA-Tilsynsmyndigheden ved EFTA-Domstolen.

Sagsøgeren har nedlagt følgende påstande:

1) EFTA-Tilsynsmyndighedens beslutning af 25. januar 2013 i sag nr. 73075 (DB Schenker) annulleres for så vidt, som der derved meddeles afslag på fuld eller delvis aktindsigt efter artikel 3, litra a) og artikel 4, stk. 4 og 6, i beslutningen om aktindsigt fra 2012 i dokumenter i den sag, der førte til EFTA-Tilsynsmyndighedens beslutning nr. 321/10/KOL (Norway Post — loyalty/discount system), og der meddeles afslag på aktindsigt i beslutning nr. 321/10/KOL i dens fulde ordlyd.

2) EFTA-Tilsynsmyndighedens beslutning af 18 februar 2013 i sag nr. 73075 (DB Schenker) annulleres for så vidt, som der derved meddeles afslag på fuld eller delvis aktindsigt efter artikel 4, stk. 4 og 6, i beslutningen om aktindsigt fra 2012 i den sag, der førte til EFTA-Tilsynsmyndighedens beslutning nr. 321/10/KOL (Norway Post — loyalty/discount system).

3) EFTA-Tilsynsmyndigheden og eventuelle intervenienter tilpligtes at betale sagens omkostninger.

Retlige og faktiske omstændigheder samt anbringender:

— Sagsøgerne, Schenker North AB, Schenker Privpak AB og Schenker Privpak AS indgår i DB Schenker Group, der er en international speditør- og logistikkoncern. Schenker North AB driver koncernens aktiviteter i Norge, Sverige og Danmark, herunder datterselskaberne Schenker Privpak AS og Schenker Privpak AB.

— Den 14. januar 2013 indgav sagsøgerne en bekræftende begæring til EF-Tilsynsmyndigheden om aktindsigt i dokumenter i de sager, der førte til EFTA-Tilsynsmyndighedens beslutning nr. 321/10/KOL (Norway Post — loyalty/discount system) af 14. juli 2010. Den 25. januar og den 18. februar 2013 traf EF-Tilsynsmyndigheden beslutning om begæringen om aktindsigt efter myndighedens nye regler om aktindsigt, der var blevet vedtaget ved EFTA-Tilsynsmyndighedens beslutning nr. 300/12/KOL af 5. september 2012. Sagsøgerne har nedlagt påstand om annullation af disse beslutninger i henhold til artikel 36 i aftalen om oprettelse af EFTA-Tilsynsmyndigheden og -Domstolen (herefter »aftalen«) for så vidt, som der derved meddeles afslag på fuld eller delvis aktindsigt i de relevante dokumenter.

Sagsøgerne har fremsat følgende anbringender:

— EF-Tilsynsmyndigheden tilsidesatte retten til aktindsigt i artikel 2, stk. 1, i beslutningen om aktindsigt fra 2012 og begrundelsespligten i aftalens artikel 16, for så vidt angår dokumenter, som der i medfør af artikel 3, litra a), i beslutningen om aktindsigt fra 2012 blev meddelt afslag på aktindsigt i.

— EF-Tilsynsmyndigheden tilsidesatte retten til aktindsigt i artikel 2, stk. 1, i beslutningen om aktindsigt fra 2012, for så vidt angår dokumenter, som der i medfør af artikel 4, stk. 6, i beslutningen om aktindsigt fra 2012 blev meddelt afslag på fuld eller delvis aktindsigt i.
—

EFTA-Tilsynsmyndigheden finder, at efter artikel 4, stk. 1, litra h), i forordning (EØF) nr. 1408/71 skal familieydelser gøre det muligt for en af forældrene at hellige sig pasningen af et lille barn, og de har til formål at udgøre anerkendelse for det arbejde, børnepasning er, at godtgøre andre udgifter i forbindelse med pasning og opdragelse samt i givet fald at mildne de økonomiske ulemper som følge af, at der gives afkald på en indkomst ved erhvervsmæssig beskæftigelse.
DA Den Europæiske Unions Tidende C 73/21

Sag anlagt den 7. december 2016 af DB Schenker mod EFTA-Tilsynsmyndigheden

(Sag E-7/12 COSTS)

(2017/C 73/11)

Schenker North AB, Schenker Privpak AB og Schenker Privpak AS (under ét »DB Schenker«) har ved advokat Jon Midthjell, Advokatfirmaet Midthjell AS, Grev Wedels plass 5, NO-0151 Oslo, Norge, som befuldmægtiget den 7. december 2016 anlagt sag mod EFTA-Tilsynsmyndigheden ved EFTA-Domstolen.

Sagsøger anmoder om, at Domstolen afsiger følgende kendelse:

1. Det udestående beløb, som EFTA-Tilsynsmyndigheden skal betale til Schenker North AB, Schenker Privpak AB, og Schenker Privpak AS fastsættes til 125 657 EUR.

2. Dette beløb pålægges morarenter fra den dato denne kendelse forkyndes for parterne og indtil datoen for den faktiske betaling. Den rentesats, der skal anvendes, skal beregnes på grundlag af den sats, som Den Europæiske Centralbank anvender på sine vigtigste refinansieringstransaktioner den første kalenderdag i forfaldsmåneden, forhøjet med 3,5 procentpoint.

Retlige og faktiske omstændigheder samt søgsmålsgrunde:

— Sagsøgerne, under ét »DB Schenker«, driver koncernens aktiviteter til lands, til søs og ad jernbane i Norge, Sverige og Danmark. DB Schenker var sagsøger i sag E-7/12 anlagt ved EFTA-Domstolen mod EFTA-Tilsynsmyndigheden.

— Artikel 70, stk. 1, i procesreglementet for EFTA-Domstolen lyder. »Opstår der tvist om, hvilke udgifter der kan kræves erstattet, træffer Retten efter begæring af en part og efter at have hørt den anden part ved kendelse afgørelse herom.«